Diari Oficial de la Generalitat Valenciana


Sumari del DOGV 7944, del 27-12-2016 (2016/10013)

RESOLUCIÓ de 12 de desembre de 2016, del president de l'Institut Valencià de Competitivitat Empresarial (IVACE), per la qual es modifica la Resolució de 15 de febrer de 2016, del president de L'IVACE, per la qual es convoca la concessió d'ajudes del Pla d'I+D+i Empresarial per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10832


Data del document
:   12-12-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de desembre de 2016, del president de l'Institut Valencià de Competitivitat Empresarial (IVACE), per la qual es modifica la Resolució de 15 de febrer de 2016, del president de L'IVACE, per la qual es convoca la concessió d'ajudes del Pla d'I+D+i Empresarial per a l'exercici 2016. [2016/10847]  
(BDNS ?identif.: 301432)  
  
Per Resolució de 15 de febrer de 2016, del president de l'IVACE, es van convocar les ajudes del Pla d'I+D+i Empresarial per a l'exercici 2016. L'esmentada convocatòria preveu el cofinançament de les ajudes a través del Programa Operatiu FEDER de la Comunitat Valenciana 2014-2020.  
Per error s'ha omés una obligació pròpia de l'esmentat programa operatiu, informant-se favorablement sobre la necessitat d'incloure la mateixa en l'articulat d'aquella.  
En virtut del que antecedix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica l'article 9, obligacions de les empreses beneficiàries, de la Resolució de 15 de febrer de 2016, del president de l'IVACE, per la qual es convoca la concessió d'ajudes del Pla d'I+D+i Empresarial per a l'exercici 2016, afegint al seu apartat 3, altres obligacions, un nou paràgraf redactat en els termes següents:  
«l) El beneficiari vindrà obligat a mantindre inalterables les inversions subvencionades durant els cinc anys següents al cobrament de la subvenció. Este requisit s'incomplirà si s'incorre en qualsevol de les circumstàncies següents:  
- El cessament ?excepte en els casos de fallida no fraudulenta- o la relocalització d'una activitat productiva fora de la Comunitat Valenciana.  
- Un canvi en la titularitat d'un element d'infraestructura que proporcione a l'empresa o un organisme públic un avantatge indegut.  
- Un canvi substancial que afecte la naturalesa, els objectius o les condicions d'execució de l'operació, de manera que es menyscaben els seus objectius originals.»  
  
Disposició final única  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 12 de desembre de 2016.- El president de l'IVACE: Rafael Climent González.